દારૂ પીને તે બહાર નિકળતો હતો ત્યારે ચોકબજાર પોલીસ મથકના પીએસઆઈ વી.એસ.પટેલ સ્ટાફ સાથે ત્યા પહોંચી ગયા હતા. દરમિયાન પીએસઆઈએ મહેન્દ્રને તમાચો માર્યા બાદ અચાનક તેને ખેંચ આવ્યા બાદ તેનુ મોત નિપજ્યુ હતુ. દરમિયાન પીએસઆઈએ માર મારતા મહેન્દ્રનુ મોત નિપજ્યુ હોવાની વાત વાયુ વેગે પ્રસરતા સ્થાનીક રહીશો ભેગા થઈ ગયા હતા.દરમિયાન પીએસઆઈ અને લોકો વચ્ચે ઘર્ષણ થયુ હતુ. જેમાં લોકોનો રોષ વધી જતા લોકોએ પીએસઆઈ પટેલને ઘેરી લીધા હતા અને ધક્કે ચઢાવ્યા બાદ લાકડાના ફટકા તેમજ પથ્થર વડે માર માર્યો હતો. બનાવની જાણ થતા ચોક બજાર પોલીસ ઘટના સ્થળે દોડી ગઈ હતી અને પીએસઆઈ પટેલને લોકોના મારથી બચાવીને તાત્કાલીક સારવાર માટે ખાનગી હોસ્પિટલમાં દાખલ કર્યા હતા.